Euratom Supply Agency

Euratom Supply Agency, ESA er et byrå i EU under Euratom. Byrået har som formål å sikre jevn og rimelig forsyning av materiale til kjernekraft (gruver, råstoffer og spaltbart materiale), til alle kjøpere i det indre marked. Oppgaver omfatter også samling av informasjon og rådgivning til markedet. 

Etter den andre verdenskrig fremsto oppgaven med kontroll av kjernekraft som avgjørende for varig fred og velstand. ESA ble tildelt oppgaven med å sørge for en trygg distribusjon av kjernekraftmateriale. ESA har rett til å kjøpe alt materiale til kjernekraft som produseres innenfor EU. Det følger av Euratom-traktaten at alt spaltbart materiale er EUs eiendom. Et overvåkningskontor for markedet for kjernekraftmateriale (Nuclear Market Observatory) ble etablert i 2008. ESA har siden 2013 arbeidet sammen med industriorganisasjonen Nuclear Medicine Europe (NMEu) om leveransen av medisinske radioisotoper. 

Byrået startet sin virksomhet 1. juni 1960 og har hovedkontor i Luxembourg. Det blir ledet av en generaldirektør. Byråets rettslige grunnlag er Euratom-traktaten.

Se også 
 Fusion for Energy (F4E)
 European Institute of Innovation and Technology
 EUs energibyrå (ACER)

Referanser

Eksterne lenker 
 

Den europeiske unions byråer
Etableringer i 1960
1960 i Europa